Westminsterangrebet i 2017  Westminsterangrebet var et angreb, der blev udført den 22. marts 2017 på Westminster Bridge, Parliament Square og området ved Palace of Westminster. En gerningsmand kørte en bil op på fortovet på Westminister Bridge, hvor 12 blev såret tolv og en kvinde dræbt.  Derefter kørte gerningsmanden bilen ind i rækværket uden for parlamentsbygningen. Gerningsmanden løb derefter mod parlamentets indgang, hvor han stak politibetjenten Keith Palmer ihjel og efterfølgende blev skudt og dræbt af politiet.  Seks personer er omkommet som følge af angrebet, heriblandt en politibetjent, tre civile og den formodede gerningsmand. Flere end 40 personer er såret.  Gerningsmanden var født i Storbritannien og på forhånd kendt af de britiske myndigheder. Islamisk Stat har påtaget sig skylden for angrebet.  Angrebet efterforskes som et terrorangreb af politiet, der kender identiteten på gerningsmanden. Politiet mener, at gerningsmanden var inspireret af international terrorisme. Efter angrebet udførte politiet seks razziaer og syv anholdelser i byen Birmingham og andre steder i landet.